Diari Oficial de la Generalitat Valenciana


Sumari del DOGV 4579, del 03-09-2003 (2003/9667)

Informació pública de la convocatòria i de les bases específiques per a la contractació temporal en règim laboral d'un lloc de monitor de natació socorrista per a la piscina coberta municipal de l'Ajuntament de l'Alcora.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4579

Data del DOGV
:   03-09-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/9667


Data del document
:   12-08-2003

Organisme emissor
:   Ajuntament de l'Alcora

Tipus de document
:   Convocatòria

Descriptors 

:   * Alcora, l'
    * concurs administratiu
    * administració local
    * esport

Informació pública de la convocatòria i de les bases específiques per a la contractació temporal en règim laboral d'un lloc de monitor de natació socorrista per a la piscina coberta municipal de l'Ajuntament de l'Alcora. [2003/Q9667]
  
De conformitat amb el que ha acordat la Comissió de Govern, en la sessió de data 4 d'agost de 2003, es convoquen proves selectives per a la contractació com a personal laboral temporal d'un lloc de monitor de natació socorrista de la piscina municipal (6 mesos). Hi regiran les bases aprovades en la sessió de la mateixa data, les quals es transcriuen a continuació, i el procediment selectiu serà el de concurs.
  
Bases específiques per a la contractació temporal en règim laboral d'un lloc de monitor de natació socorrista per a la piscina coberta municipal de l'Alcora.
  
Primera. Objecte
  
L'Ajuntament de l'Alcora precisa la contractació laboral, amb caràcter temporal, des d'aproximadament l'1 d'octubre de 2003, i per un període de sis mesos, d'un lloc dels següents llocs de monitor de natació socorrista, amb destinació a la piscina coberta municipal:
  
Les funcions d'este lloc de treball, i les retribucions corresponents, són les següents:
  
Funcions a exercir:
  
- Organització i impartició de cursets de natació a la piscina municipal, dins de la programació, i amb els objectius i la metodologia que establisca la Direcció de la piscina.
  
- Impartició d'uns altres cursets de caràcter esportiu (gimnàstica de manteniment o altres activitats de caràcter aquàtic) al recinte de la piscina.
  
- Vigilància dels usuaris per a evitar situacions de risc, assistir-los en cas necessari, i prestar els primers auxilis pertinents.
  
- Col·laboració eventual, en cas de necessitat, amb la resta del personal de la piscina en les funcions pròpies d'estos.
  
Totes estes comeses es portaran a terme sota la dependència directa del responsable tècnic de la piscina.
  
Retribucions: salari base brut mensual: 846,91 euros.
  
Segona. Requisits dels aspirants
  
Per a participar en la convocatòria, els aspirants hauran de complir els següents requisits, referits al dia en què finalitze el termini de presentació d'instàncies:
  
1. Ser espanyol. Així mateix, i atés que és un procés selectiu de caràcter laboral, podran accedir els estrangers de conformitat i en els termes establits en la Llei Orgànica 4/2000, d'11 de gener, modificada per Llei Orgànica 8/2000, de 22 de desembre.
  
2. Tindre complits 18 anys d'edat.
  
3. Estar en possessió del títol acadèmic de Batxiller, Formació Professional de segon grau o equivalent, més els títols de monitor de Natació i Salvament Aquàtic; o en condicions d'obtindre'ls en la data en què acaba el termini de lliurament d'instàncies.
  
4. No patir malaltia o defecte físic que impedisca l'acompliment de les corresponents funcions.
  
5. No haver sigut separat mitjançant expedient disciplinari del servici de l'estat, de les comunitats autònomes, ni de les entitats locals, ni trobar-se inhabilitat per a l'exercici de les funcions públiques.
  
Tercera. Procediment de selecció
  
La selecció es realitzarà mitjançant concurs, i es valorarà especialment l'experiència a llocs semblants i la preparació tècnica.
  
Els aspirants presentaran una instància, segons el model adjunt a les presents bases com a annex II, i hi acompanyaran els documents justificatius (originals o còpies compulsades) de la titulació i dels mèrits al·legats.
  
La valoració del concurs es realitzarà de conformitat amb el barem de mèrits que figura a l'annex I d'estes bases.
  
Quarta. Tribunal
  
Estarà integrat pels següents membres:
  
President: l'alcalde o tinent d'alcalde en qui delegue.
  
Vocals: la coordinadora d'esports de l'Ajuntament de l'Alcora, en representació de la Direcció del servici.
  
Un treballador representant del personal laboral d'este ajuntament, designat per la representació sindical dels treballadors.
  
Un regidor de l'Ajuntament de l'Alcora designat per l'Alcaldia.
  
Secretari: el secretari de l'Ajuntament de l'Alcora o funcionari en qui delegue.
  
El tribunal tindrà la tercera categoria de les establides en el Reial Decret 236/1988.
  
Cinquena. Presentació d'instàncies. Esmenes. Llista d'admesos. Citació
  
1. Les instàncies es presentaran, d'acord amb el model que figura a l'annex II, en hores de 09.00 a 14.00, a les oficines de l'Ajuntament de l'Alcora, durant el termini de 20 dies naturals següents a la publicació de l'anunci de la convocatòria en el Diari Oficial de la Generalitat Valenciana.
  
2. Una vegada finalitzat el termini de presentació d'instàncies, i de conformitat amb l'article 71.1 de la Llei 30/1992, de Règim Jurídic de les Administracions Públiques i del Procediment Administratiu Comú, s'iniciarà, si és procedent, un tràmit per a l'esmena de defectes reparables, pel termini de 10 dies, mitjançant la notificació als aspirants que hi pogueren incórrer; i l'Alcaldia dictarà, posteriorment, una resolució en què declararà aprovades les llistes d'aspirants admesos i exclosos.
  
3. Al mateix acte administratiu, que s'anunciarà oportunament, s'indicaran a més a més la composició concreta del tribunal i la data de constitució d'este per a valorar els mèrits.
  
4. Els aspirants seran citats per a l'entrevista per via telefònica, almenys amb 48 hores d'antelació.
  
Sisena. Publicitat
  
Els altres anuncis d'esta convocatòria es publicaran únicament al tauler d'anuncis municipal.
  
Setena. Borsa de treball
  
Els aspirants que no siguen proposats pel tribunal per a ser contractats per a ocupar els diversos llocs, passaran a integrar una borsa de treball, seguint l'orde de la puntuació obtinguda.
  
Huitena. Normativa
  
El procediment selectiu es regirà per estes bases específiques i per les bases generals per a convocatòries de les proves selectives per a la provisió en propietat de places de vacants a la plantilla d'este ajuntament (aprovades per la Resolució del director general d'Administració Local, d'1 de desembre de 1992, i vigents en este municipi amb les modificacions acordades pel Ple en sessió de 6 de juliol de 1993), que s'aplicaran excepte en aquells aspectes que siguen objecte de regulació específica per les presents bases.
  
Així mateix, en allò no previst, s'estarà al que disposa el Conveni Col·lectiu per al personal laboral de l'Ajuntament de l'Alcora, així com en la normativa bàsica estatal i autonòmica valenciana que fóra aplicable.
  
Novena. Impugnació
  
Contra estes bases, que són definitives en via administrativa, i els seus actes d'execució, s'hi podrà interposar potestativament un recurs de reposició davant del mateix òrgan que va dictar l'acte en el termini d'un mes des del sendemà de la publicació de l'acte. O bé directament, un recurs contenciós administratiu davant del jutjat contenciós administratiu del domicili del demandant o de la seu de l'òrgan que va dictar l'acte en el termini de dos mesos a partir del sendemà de la publicació d'este.
  
ANNEX I
  
Barem de mèrits
  
A) Mèrits professionals: experiència professional en què s'han realitzat tasques de contingut tècnic i responsabilitats semblants a les pròpies de l'especialitat professional objecte de la convocatòria: fins a un màxim de 3 punts.
  
- En organismes autònoms locals o corporacions locals i altres administracions públiques: 0,2 punts per mes treballat.
  
- En entitats privades: 0,1 punt per mes treballat.
  
B) Cursos de formació: cursos realitzats en l'àmbit de l'especialitat professional objecte de la convocatòria (exclosos els cursats per a obtindre la titulació requerida), fins a un màxim 3 punts.
  
- Cursos per a l'obtenció de la titulació d'Entrenador Superior: 1.
  
- Cursos de més de 100 hores: 1.
  
- Cursos per a l'obtenció de la titulació de Monitor Esportiu: 0,50.
  
- Cursos de més de 40 hores i fins a 100 hores: 0,50.
  
- Cursos de més de 20 hores i fins a 40 hores: 0,30.
  
- Cursos de menys de 20 hores: 0,15.
  
C) Mèrits acadèmics: amb un màxim de 3 punts:
  
- Llicenciat en Educació Física: 3 punts.
  
- Professor d'EGB amb especialitat en Educació Física: 2 punts.
  
- Cicle mitjà d'INEF o equivalent: 2 punts.
  
- Tècnics en Educació Física (TAFAD, FPIII): 1 punt.
  
- Professor d'EGB sense especialitat en Educació Física: 0,75 punts.
  
La valoració d'un grau impedix la valoració dels graus inferiors.
  
D) Coneixement de valencià: es valorarà fins a un màxim d'1 punt, amb l'acreditació del certificat o homologació per la Junta Qualificadora de Coneixements del Valencià, d'acord amb la següent escala general:
  
a) Coneixement oral: 0,25 punts.
  
b) Coneixement del grau elemental: 0,50 punts.
  
c) Coneixement del grau mitjà: 0,75 punts.
  
d) Coneixement del grau superior: 1 punt.
  
La valoració d'un grau impedix la valoració dels graus inferiors.
  
E) Entrevista personal: per a valorar l'aspirant en relació a la plaça que cal cobrir es realitzarà una entrevista personal on a l'aspirant se li podrà preguntar sobre els aspectes que creguen oportuns en relació al seu currículum i al nivell de coneixement de la seua especialitat.
  
La valoració màxima de l'entrevista serà de 3 punts.
  
ANNEX II
  
Model d'instància
  
(Nom i cognoms) ..., amb DNI ..., amb domicili al carrer ..., número ..., del municipi d ..., província d .
  
.., telèfon/s de contacte ...
  
EXPOSA: Que assabentat/ada de la convocatòria publicada en el Diari Oficial de la Generalitat Valenciana per a la contractació laboral temporal d'un lloc de monitor de natació socorrista, amb destinació a la piscina coberta municipal de l'Alcora.
  
I reunint tots i cada un dels requisits exigits a les bases generals i específiques, desitja participar en el procediment selectiu.
  
Que em compromet, en cas de ser proposat/ada per al nomenament pel tribunal, a subscriure el corresponent contracte de treball, en les condicions fixades per les bases.
  
A estos efectes hi adjunte:
  
a) Fotocòpia compulsada del DNI o si és procedent passaport (més permís de residència en cas d'estrangers de països no membres de la Unió Europea).
  
b) Acreditació de la titulació requerida i mèrits al·legats. (Es presentaran documents originals o còpies compulsades).
  
Per tot això,
  
SOL·LICITA: Ser admés/a participar en el procediment selectiu.
  
..., ..., d ... de 2003
  
Firma del sol·licitant.
  
ALCALDIA PRESIDÈNCIA DE L'AJUNTAMENT DE L'ALCORA
  
Cosa que es fa públic perquè se'n prenga coneixement general.